Wir nachbenempten, Uͤlrich und Abrecht von Rinach, gebruͦder, ✳ tuͤnd kund und verjechent offenlich mitt disem brieff, ✳ das wir beyde gemeinlich und unvˀscheidenlich mitt guͤter,
zitlicher vorbetrachtung, ✳ merˀn unsˀn nutz und fromen ze fùrderēt ✳ und schaden ze fùrkoment, ✳ gesund lips, gemuͤts und ouch der sȳnen ✳ frilich, muͤtwillenklich und gantz unbetwn̄¬
genlich ✳ zuͤ soͤlichn̄ ziten, do wir es wol tuͤn solten und mochten, ✳ fùr uns, alle unser erbn̄ und nach komen, die wir mitt uns herzuͦ nach aller notdurft vesteklich vˀbindent, ✳ eins rˀchtē,
steten, ewigen, jemˀwerenden unwidˀruͤffenlichen koufs verkoufft habent und gebent inkrafft und mitt urkùnd disz bries zekouffent ✳ mitt aller sicherheit, worten, wercken, geberden, dingen
und gedingen, wie ein soͤlicher fryer kouff im rechten allerbest bestan, krafft und màcht haben sol und mag, ✳ der erwirdigen, geistlichn̄ frowen, fròw Kùngunden von Rinach, unser lieben
swester, klostˀfròwen und der zit meisterin und pflegˀin des jartzitampts des frowenklosters ze Kùngsfelden, San̄ct Claren ordens, in Costantzˀ bystuͤm gelegen, ✳ die auch disen kouff von
uns in pflegerin wise und zehanden des jetzgen̄ jarzitampts ✳ getàn hàt, ✳ dise hienach genēpten guͤter und zinsz mitt aller nutzung, rˀchtūg, harkomen und zuͦgehoͤrd, als dan̄ unserˀ
alt vordˀn und wir die biszhar in̄gehept, genossen und harbracht habent, nùtzit hindan gesetzt, gelegen indem twing und ban ze Gebistorff. namlich und des ersten ein guͤt, gelegen ze
Wil, genēpt der von Rinach Guͤt, ✳ buwt der Ymer ze Wil, gilt jerlicher gùlt vier mùtt kernen. item ein huͤb, gelegen ze Gebistorff oben im dorff, buwt Uͤly Ledˀ von Gibistorff, so unser, dˀ von
Rinach, gewesen ist, ✳ gilt sechs viertel kernen, sechs mùtt und zwey fiertel habˀn. ✳ item ein hoff, gelegen oben im dorff ze Gebistorff, buwt Cuͤny Bind daselbs, ✳ gilt jerlichˀ gùlt zwen mùtt kˀnen,
zwen mùtt roggen ✳ und ein malter haber, ist ouch unser, der von Rinach, gewesen. item die Senferin enthalb der Rùsz git jerlich zwey fiertel roggen von dem vordˀn husz und das darzuͦ
gehoͤrt, ✳ als das uns biszhar zuͤgestanden ist. ✳ item ein tschuͤpposz, gelegen ze Lyn̄mag, buwt Cuͤni Weber von Wil, hàt ouch biszhar uns gezinset, gilt jerlichˀ gùlt ✳ zwey viertel roggen und zwey
fiertel ✳ habˀn. ✳ item gemein dorff ze Gebistorff gibt jerlich von der vogtstùr daselbs ✳ dryunddrissig schillīg pfēniḡ lantloyffiger werschafft. ✳ disz jetzgeñ guͤtˀ, gùlt und zinsz sind pfand von
unser gnedigen herschafft von Oͤstˀrich ✳ und geltend jetzzuͦziten den obgeñ zinsz, so sich zesum̄ gebùrt vierzechenthalb stuck, ein mùtt habˀn und die schilling pfēninḡ. ✳ was aber die guͤter
standent odˀ was der pfandschilling daruff sie ✳ ist uns nitt eigenlich wissent, ✳ und darumb ist herin̄ mitt sunderheit ✳ zevˀnement, das wir anden obgeñ guͤtˀn, gùlten und zinsen nitt
mèr den̄ unser rˀchtūg, ✳ als unser alt vordˀn und wir die biszhàr in̄gehept, gebràcht und genossen habent, ✳ dero sie vil odˀ wenig odˀ dˀ pfandschillig sie grosz odˀ klein, ✳ in disem kouff vˀkoufft ✳
hin geben und das wir das ouch der losung, ob das jemˀ zeschulden kem, unschedlich getàn habent. ✳ und also und ouch nitt fùro gelobent wir, inen des koufs fùr uns, unser erbn̄ und
nachkomen susz fùr menglichs irrūg und anspràch in gericht und uszwendig nach recht wer ze sind und guͤt, sicher werschafft hierub̄ zetragent, wo, wen̄ odˀ wie dick die koͤufferī odˀ ir
nachkomen dero notdurftig sind odˀ sin werdent und wir das durch recht tuͤn soͤllent ungevˀlich. ✳ und also ist diser kouff mitt den jetzgen̄ gedingen beschechn̄ umb drùhundert und drissig
guͤter, Rinischˀ guldin, gengˀ, gèbˀ und genèmˀ an gold und wàg, ✳ dero wir von der obgen̄ unser swester, anstatt und von wegen, als vor stàt, in unser und unser erben kuntlichn̄ nutz
gar und gentzlich uszgericht und bezalt sind, ✳ des wir mitt aller sundˀheit vˀjechent und sy und ir nachkomen dero gantz quitt, fry, ledig und losz sagent und lassent mitt urkùnd disz briefs. ✳
harub̄ entzichent wir, obgeñ verkoͤuffere von Rinach, uns gemeinlich und unvˀscheidenlich fùr uns, alle unser erben und nachkomen der vorgeñ guͤtˀn und zinsen ✳ aller und jeglichˀ insunders, mittnamen aller unser rechtung daran, als vor stàt, ✳ und aller vordrūg, rˀchtūg und ansprach, hilff, schirms und gewèrs, besitzūg und innēmūg, so unser vordˀn und wir
biszhar daran gemeinlich odˀ sundˀlich je gehept habent ✳ odˀ hinfùr wir odˀ unser erben odˀ nachkomen jemˀ gehaben odˀ gewùnnen moͤchtend, ✳ mitt gericht recht odˀ ane, wie sich das fuͤgte,
und gebent die lidklich uff zehanden der obgeñ unser swester, Kùngunden von Rinach, anstatt und zehanden des obgeñ jarzitampts, ✳ und setzent sy dero innutzlich, geruͤwig, still und
redlich gewèr, soͤlich obgeñt guͤtˀ, gùlt und zinsz sampt und sundˀ in dˀ wisz und mitt den gedingen, als vor stàt, ✳ nū hinfùr ewklich in fridlichˀ, frilicher, ruͤwiger, stiller, nutzlichˀ und
redlicher gewèr in̄zehabent, inzenemēt, zenutzent, zeniessent, zebesetzent und ze entsetzent und in all weg, wisz, form und masz damitt als mitt irm pfandguͤt ✳ zetuͤnd, lassent, wandlēt
und werbent nach allem irm willn̄, nutz, fromē und notdurft ✳ wie inen das aller fuͤglichest ist, ✳ als unser altvordˀn und wir das biszhar getàn habent ✳ odˀ hinfùr tuͤn moͤchtē, ob diser vˀkouff
nitt beschechn̄ wer ✳ und die guͤtˀ und gùlt lidklich zuͦ unsˀn handen stuͤnden, ✳ und tuͤnd das frilich, muͤtwillenklich, vˀdachtlich, mitt syn̄eklichˀ wissēt und redlichˀ vorbetrachtūg, ✳ mitt mund
und hand ✳ und mitt aller sicherheit und gewarsami, so herzuͦ dheins wegs von rˀcht odˀ gewonheit jendˀt gehoͤrt odˀ notdurftig ist und als das nū und ewklich krafft, macht und handvesti
haben und stèt bliben sol und màg àn alles widˀtriben. ✳ wir gelobent ouch fùr uns, unser erben und nachkomen gemeinlich und unvˀscheidenlich, ✳ die vorgeñ guͤtˀ und zinsz, als vor stàt,
in unsern zinszbuͦchen und roͤdeln usz zeschribent und dhein vordrūg, rˀchtūg noch anspràch ✳ daran sampt noch sundˀ hinfùr nitt mer zehabent, die niemˀ mer anzesprechent, ze ervorderent noch sy heran ze bekùmberēt ùbˀein indhein wise, sundˀ disen ewigen kouff und alles, so hˀan geschribn̄ stàt, ✳ wàr, stèt und vest zehalten, dem gnuͤg zuͦ sinde noch hiewidˀ niemˀ
zekomēt, zeredēt, zewerbēt noch zetuͤnd, schaffen, vˀhengen noch gehelln̄ getàn werd₎, wedˀ mitt gericht recht noch àne, ùbˀal indhein wise ungevˀlich. ✳ wir vˀzichent uns ouch herùber
fùr uns, unser erben und nachkomen alles rechten, geistlichs und weltlichs, geschriben und ungeschriben, aller gesatzten, gewonheiten, stettrechten, lantrechten, burgrˀchtē, buntnùsz und
vˀeynūg, aller fryheit, gnaden und hilff geistlichˀ und weltlichˀ gerichten und rechten, ✳ aller andˀr uszzùgen, fùnden und gevˀden, so jetz funden, gemacht odˀ erdacht sind oder hinfùr beschechen
moͤcht, damitt wir widˀ disen kouff und brieff odˀ dhein ding heran geschriben jemˀ meˀ gereden, getuͦn odˀ uns damitt hiewidˀ behelffen moͤchten, sundˀ des rˀchten, das da spricht, ein gemein
vˀzichūg vˀvàhe nitt, die besundˀ gang den̄ vor, ✳ odˀ das wir, unser erbn̄ odˀ nachkomen hinfùr reden moͤchtend, ✳ diser kouff wêre nitt vor offē gericht und rˀcht gevˀtiget, uffgebn̄, ingeantwurt und vollfuͤrt mitt aller sicherheit, worten und wercken, als rˀcht wère, sitt und des lands gewonheit, ✳ soͤlichs noch ùbˀal dhein andˀ fùrzug, fund noch gevˀd her in̄ von uns niemˀ
mère gesuͤcht sol werd₎, ✳ wand wir uns des alles ✳ und namlich alles des, so hiewidˀ wesen mòcht, willenklich, recht und redlich entzigen und hˀin̄ fùr uns und als vor stàt begebn̄ hand,
setzent und wellēt, das diser kouff mitt allen obgeschribnē stucken, gedingē und artikeln nū und ewklich wàr, stèt und vest belip als ein rˀchtˀ, redlichˀ, ewigˀ kouff, der vˀdachtlich und
redlich mitt dheinē uffsatz beschechn̄ ist und in der masz, als ob er vor alln̄ gerichtē und rechtē recht und redlich vollvˀtiget, uffgebn̄, empfangē, ingeantwùrt und vollfuͤrt weˀ
nach aller notdurft. ✳ sy soͤllent ouch des koufs der guͤtˀ, gùlt und zinsz geniessen, wie und wo inen das fuͤglich, nutz und notdurft ist ✳ nach irm willen und gevalln̄. ✳ sundˀlich ist herin̄
zevˀnemēt, ✳ das inden houptbriefen, so wir habent, darin̄ die vorgeñ stuk und guͤtˀ geschriben sind, ouch andˀ unser guͤtˀ begriffen stànd, ✳ darub̄ wir inen soͤlich brieff nitt hinusz gegebn̄ koͤndēt.
hierub̄ ist herin̄ eigenlich bedingt worden und zewissen, ✳ das soͤlichˀ brieff, so vˀr die umb die vorgeñ guͤteˀ und zinsz wisent, ✳ tod, krafftlosz, hin und ab sin, uns keinen nutz, fromē noch fùrdrung
bringen noch inen dheinen schaden, irrūg noch gebresten nitt wesen noch zuͤfuͤgen soͤllent ùbˀal indhein wise. besundˀ, so sol diser kouff ewklich bestàn und in krafft blibn̄ ✳ indˀmasz, als vorstàt, ✳ alle gevˀd, uffsetz, boͤsz fùnd und arglist herin̄ gentzlich uszgesetzt. ✳ und des alles zuͦ einē ewigen, waren, stèten und vesten urkùnd, so habent wir, obgen̄ verkoͤuffere Uͤlrich und Abrecht
von Rinach, gebruͦdˀ, unser jeglichˀ sin eigen insigel fùr uns, unser erbn̄ und nachkomen, uns damitt diser sach zebewisent, ✳ offenlich gehenckt andisen brieff, ✳ der also vˀsigelt geben
ist ✳ uff ✳ dornstag nach santt Andres tag, des heyligen zwoͤlffbotten, nach Cristi gebùrt viertzechenhundert und darnach im sybenundrissigisten jàre.